EkBass/fiwiki-20250220-pages-articles huggingface dataset:
Rae Sremmurd

Rae Sremmurd on yhdysvaltalainen rap-duo, jonka muodostavat veljekset Slim Jxmmi (Aaquil Brown) ja Swae Lee (Khalif Brown). Veljekset syntyivät Whittierissä, mutta äitinsä työpaikan takia he muuttivat usein. He varttuivat Tupelossa ja aloittivat musiikkiuransa perustamalla Dem Outta St8 Boyzin Jemiah Middlebrooksin kanssa. Heidän äiti ja isäpuoli erosivat ja täten joutuivat kodittomiksi. He muuttivat hylättyyn asuntoon, jatkoivat musiikin tekemistä ja alkoivat pitämään juhlia levittääkseen nimeään. Vuosia myöhemmin veljekset erkanivat omalle tielleen tuottajan Mike WiLL Made-Itin avulla. He solmivat levytyssopimuksen hänen levy-yhtiölle EarDummersille ja julkaisivat ensimmäisen kappaleen "We" helmikuussa 2014. Sittemmin he ovat julkaisseet kolme studioalbumia: SremmLife, SremmLife 2, SR3MM. Kesäkuussa 2022 he ilmoittivat neljännestä albumista Sremm4Life. == Diskografia == * SremmLife (2015) * SremmLife 2 (2016) * SR3MM (2018) * Sremm4Life (2022) == Lähteet == == Aiheesta muualla == * Virallinen sivusto Luokka:Yhdysvaltalaiset duot Luokka:Yhdysvaltalaiset hip hop -yhtyeet
Vitali Kyrylenko

Vitali Volodymyrovytš Kyrylenko (, s. 25. huhtikuuta 1968 Harkova, Ukrainan SNT, Neuvostoliitto) on ukrainalainen kilpauransa päättänyt pituushyppääjä. Kyrylenko voitti MM-pronssia Stuttgartissa 1993 tuloksella 815 senttimetriä. Helsingin EM-kilpailuissa 1994 hän sijoittui seitsemänneksi. Göteborgin MM- kilpailuissa 1995 ja Atlantan kesäolympialaisissa 1996 hän karsiutui loppukilpailusta.OlympediaKansainvälinen yleisurheiluliittotrackfield.brinkster.net == Lähteet == * * * Profiili trackfield.brinkster.net === Viitteet === Luokka:Ukrainalaiset pituushyppääjät Luokka:Vuonna 1968 syntyneet Luokka:Elävät henkilöt
Claudine Vita

Claudine Vita (s. 19. syyskuuta 1996) on saksalainen kiekonheittäjä ja kuulantyöntäjä. Hän on kiekonheitossa voittanut nuorten sarjoissa Euroopan- mestaruuksia sekä sijoittunut aikuisten maailmanmestaruuskilpailuissa parhaimmillaan viidenneksi ja saavuttanut Euroopan-mestaruuskilpailuissa pronssia. Vita saavutti alle 18-vuotiaiden MM-kilpailuissa 2013 hopeaa kiekonheitossa. Alle 20-vuotiaiden EM-kilpailuissa 2015 hän voitti kultaa kiekonheitossa ja saavutti hopeaa kuulantyönnössä. Vuonna 2017 hän voitti alle 23-vuotiaiden EM-kilpailuissa kultaa kiekonheitossa. Vuoden 2019 universiadeissa hän saavutti kiekonheitossa hopeaa. Yleisen sarjan arvokilpailuissa Vitan paras kuulantyöntösaavutus on viides sija sisäratojen EM-kilpailuissa 2017. Kiekonheitossa hän on sijoittunut neljänneksi EM- kilpailuissa 2018, yhdeksänneksi MM-kilpailuissa 2019 ja Tokion olympialaisissa 2021 sekä viidenneksi MM-kilpailuissa 2022 tuloksella 64,24; karsinnassa hän heitti 64,98. Münchenin EM-kilpailuissa 2022 hän saavutti pronssia tuloksella 65,20. Vitan kuulantyöntöennätys on ulkoradoilla 17,90 vuodelta 2016 ja sisäradoilla 18,09 vuodelta 2017. Kiekonheitossa hän ylitti 60 metrin rajan vuonna 2015 ja 65 metrin rajan vuonna 2018. Ennätyksensä 66,64 hän heitti Neubrandenburgissa toukokuussa 2019. Hänen paras arvokilpailuheittonsa on vuoden 2022 EM-kilpailuissa heitetty 65,20. == Lähteet == Luokka:Saksalaiset kiekonheittäjät Luokka:Saksalaiset kuulantyöntäjät Luokka:Vuonna 1996 syntyneet Luokka:Elävät henkilöt
Jirō Minami

Jirō Minami (10. elokuuta 1874 Hiji – 5. joulukuuta 1955 Tokio) oli japanilainen kenraali ja poliitikko. Hän toimi Korean kenraalikuvernöörinä elokuusta 1936 toukokuuhun 1942. Hänet tuomittiin oikeudessa sotarikoksista ja tuomittiin elinkautiseen. Hän syntyi vuonna 1874 Hijissä, Ōitan prefektuurissa, entiseen samuraiperheeseen. Hän onnistui pääsemään Japanin keisarilliseen armeija-akatemiaan. Valmistuttuaan vuonna 1895 hänestä tuli luutnantti. Minami taisteli Venäjän–Japanin sodassa ja Kiinan–Japanin sodassa. Hän toimi lyhyen ajan vuonna 1931 Japanin sotaministerinä. Vuonna 1936 Minami nimitettiin Korean kenraalikuvernööriksi. Hänen valtakaudella hän käytti Koreassa edeltäjiään kovemman linjan lähestymistapaa, ja 1920-luvun erilaiset liberaalit uudistukset peruutettiin. Lisäksi Minami kielsi kaikki koreankieliset sanomalehdet yhtä lukuun ottamatta ja vaati voimakkaasti Sōshi- kaimei-politiikkaa. Hän jatkoi poliittista uraansa kun hän menetti kenraalikuvernöörin arvonimen. Toisen maailmansodan jälkeen Yhdysvaltojen miehitysviranomaiset pidättivät Minamin ja asettivat hänet sotatuomioistuimen eteen. Hänet tuomittiin vain elinkautiseen, mutta hänet vapautettiin vuonna 1954 terveytensä vuoksi. Hän kuoli vuotta myöhemmin. == Lähteet == Luokka:Korean kenraalikuvernöörit Luokka:Japanilaiset kenraalit Luokka:Japanilaiset poliitikot Luokka:Japanilaiset toisen maailmansodan henkilöt Luokka:Vuonna 1874 syntyneet Luokka:Vuonna 1955 kuolleet
PetriS Chocolate

PetriS Chocolate on suomalainen 2008 perustettu perheyritys, jonka yrittäjät ovat Petri ja Nina Sirén. Yritys valmistaa ja myy käsinvalmistettuja suklaa- ja konditoriatuotteita. Tuotantotilat sijaitsevat Salossa Helsinki–Turku- moottoritien varrella Halikon Design Hillissä. Yrityksellä on myymälä myös Vanhassa Porvoossa ja Mathildedalin ruukissa sekä verkkokauppa. ==Lähteet== * PetriS * Marianne Zitting: Suklaaguru Petri haistaa trendit ja tuntee suomalaisen maun Iltalehti 31.7.2019 * Yrityksen tiedot Kauppalehti * Petris Chocolate Room menestyi kansainvälisessa kilpailussa * Janica Vilen, 100-vuotiaassa koulutalossa sijaitseva PetriS Chocolate uudistuu jatkuvasti Haloo maaseutu 11.5.2021 Luokka:Suomalaiset elintarvikeyritykset Luokka:Salo
Andri Skvaruk

Andri Bohdanovytš Skvaruk (, s. 9. maaliskuuta 1967 Šnyriv, Lvivin alue, Ukrainan SNT, Neuvostoliitto) on ukrainalainen kilpauransa päättänyt moukarinheittäjä. Ennätyksensä 82,62 metriä vuonna 2002 heittänyt Skvaruk saavutti MM-hopeaa Ateenassa 1997 tuloksella 81,46 metriä. Atlantan kesäolympialaisissa 1996 hän sijoittui neljänneksi ja Sydneyn kesäolympialaisissa 2000 kymmenenneksi. Vuosien 1999 ja 2001 MM-kilpailuissa hän oli viides ja vuoden 2003 MM-kilpailuissa neljäs. EM-kilpailuissa Skvaruk sijoittui parhaimmillaan viidenneksi vuonna 2002.OlympediaKansainvälinen yleisurheiluliittotrackfield.brinkster.net == Lähteet == * * * Profiili trackfield.brinkster.net === Viitteet === Luokka:Ukrainalaiset moukarinheittäjät Luokka:Vuonna 1967 syntyneet Luokka:Elävät henkilöt
Trinity Tutti

Trinity Tutti (s. 3. toukokuuta 2000) on kanadalainen kiekonheittäjä. Tutti kilpaili alle 20-vuotiaiden MM-kilpailuissa 2018 Tampereella mutta jäi karsintaan sekä kiekonheitossa että kuulantyönnössä. Eugenen MM-kilpailuissa 2022 hän jäi kiekonheiton karsinnassa 30:nneksi tuloksella 54,36. Tutti on voittanut kiekonheitossa Kanadan-mestaruuden vuosina 2021 ja 2022. Hänen kiekonheittoennätyksensä on heinäkuussa 2021 heitetty 59,44, josta hän jäi viiden senttimetrin päähän maaliskuussa 2022. Hänen kuulantyöntöennätyksensä on elokuussa 2019 tehty 17,24. == Lähteet == Luokka:Kanadalaiset kiekonheittäjät Luokka:Vuonna 2000 syntyneet Luokka:Elävät henkilöt
Riitialan työväentalo

Riitialan työväentalo sijaitsee Ikaalisissa Riitialan kylässä n. 15 km Ikaalisten keskustasta pohjoiseen. Talon omistaa Riitialan Työväenyhdistys ry. ==Historia== Riitialan työväenyhdistys perustettiin vuonna 1905 ja yhdistyksen ensimmäinen talo valmistui vuonna 1906 vuokratontille. Talo oli nimeltään Torppa. Talolle tehtiin ilkivaltaa vuonna 1933. Syyskuun 10 päivän vastaisena yönä työväentalon erääseen ikkunaan ja juhlasalin ulko-oveen oli töhritty tervalla sirpin ja vasaran kuvat. Lisäksi oli särjetty kolme ikkunaa. Torppa oli käytössä 30 vuotta. Riitialan toinen työväentalo valmistui vuonna 1936, sekin oli vuokratontilla. Tupaantuliaisia vietettiin 4.10.1936. Tällä talolla ei ollut mitään erityistä nimeä. Talo ehti olla käytössä vain pari vuotta, kun se tuhoutui tulipalossa jouluaamuna 1938. Palo havaittiin klo 5.30 työväentalon alustassa. Paikallisen osuusliikkeen hoitaja sai parin vieraansa kanssa sammutettua pari tulipesäkettä talon alustasta, mutta samalla tuli leimahti valloilleen talon sisällä. Aluksi paloa pidettiin onnettomuutena, mutta nopeasti se osoittautui tuhopoltoksi. Poliisi tutki paloa heti vuoden 1939 alusta lähtien ja tutkimukset jatkuivat vielä elokuussa 1939, mutta tekijää tai tekijöitä ei saatu kiinni. Työväenyhdistys tarjosi myös löytöpalkkiota (johtokunta 6.1.1939) tiedoista, jotka johtavat tuhopolttajan löytämiseen ja tuomitsemiseen, mutta sekään auttanut. Tapaus jäi selvittämättä. ==Nykyinen talo== Nykyinen, järjestyksessä kolmas talo, rakennettiin nopeasti, avajaiset olivat jo 1.9.1939 sijaitsee omalla tontilla. Silläkään ei ole erityistä nimeä. talon koko noin 300 m2, ja tontin pinta-ala on 3 800 m2. Taloa on huollettu ja korjattu tarpeen mukaan ja sen kunto on hyvä. Talossa on juhlasali ja näyttämö. Näyttämön rakenteet ovat esirippua myöden olemassa, mutta tila on kuntosalikäytössä. Lisäksi on keittiö ja ravintolatilat. Ravintolassa on biljardipöytä. Yläkerrassa on talonmiehen asunto. Taloa lämmitetään pönttö-uuneilla, öljypuhaltimella ja sähköllä. ==Varhaisempi toiminta== Alusta lähtien toimintaan on kuulunut työväenyhdistyksen järjestötoiminta. Harrastajateatteri kuului alusta lähtien mukaan. Vilkkainta oli iltamien järjestäminen. Tiloja on vuokrattu myös ulkopuolisten käyttöön. ==Nykyinen toiminta== Nykyisin talo on lähes päivittäisessä käytössä. Työväenyhdistys käyttää tiloja kokoustiloina. Varhaisempien vuosien teatteri- ja iltamatoiminta on jo jäänyt pois. Taloa käytetään juhlatiloina, ja Riitialan ala- ja yläkouluikäisten monitoimi- ja liikuntakerho pidetään myös työväentalolla. Kunta tukee tiloissa järjestettäviä peli-iltoja. ==Viitteet== Luokka:Työväentalot Luokka:Ikaalisten rakennukset ja rakennelmat
Gwangjun verilöyly

Gwangjun verilöyly (kor. 광주민중항쟁) oli verinen yhteenotto Etelä-Korean armeijan ja demokratiaa kannattavien mielenosoittajien välillä Gwangjun kaupungissa Etelä-Korean lounaisosassa 18. toukokuuta - 27. toukokuuta 1980. Verilöylystä käytetään Etelä-Koreassa myös nimeä 18. toukokuuta demokratisointiliike (kor. 5·18 광주 민주화 운동). Demokratiaa kannattavat mielenosoitukset eskaloituivat aseelliseksi kapinaksi sen jälkeen, kun Etelä-Korean hallitus lähetti armeijan lopettamaan mielenosoitukset väkivaltaisesti. Mielenosoituksissa sai surmansa lähes 200 mielenosoittajaa. Vaikka itse mielenosoitus epäonnistui, se vaikutti maan siirtymiseen demokratiaan seitsemän vuotta myöhemmin. Luokka:Joukkosurmat Luokka:Etelä-Korean historia
Torvimeduusat

Torvimeduusat (Trachymedusae) on polyyppieläimiin kuuluva lahko. Lahkon lajeja tavataan valtameristä. ==Taksonomia ja anatomia== Torvimeduusoihin luetaan kuuluvaksi lähteestä riippuen 4 tai 5 heimoa. Lahkon monofyleettisyys on osin kyseenalainen ja toisinaan heimo Gerryonidae luetaan kuuluvaksi pikkumeduusoihin (Limnomedusae). Torvimeduusoilla ei ole elinkierrossaan polyyppivaihetta, vaan niiden toukista kehittyy meduusa suoraan. Meduusaelinvaiheen muoto on puolipallomainen tai korkea. Meduusan reunoilla on jäykkiä lonkeroita. Väriltään torvimeduusat ovat usein kirkkaanpunaisia. Sukupuolielimet sijaitsevat meduusan säteittäiskanavissa, joita on 4-8\. Monet lahkon lajeista elävät syvissä vesissä, jopa 4 000 metrin syvyydessä. ==Lähteet== Luokka:Polyyppieläimet
Pusula (taajama)

Pusula on Lohjalla sijaitseva taajama. Se oli vuoteen 1981 Pusulan kunnan päätaajama ja vuoteen 2013 yksi Nummi-Pusulan kolmesta taajamasta. Kirkonkylällä sijaitsevat mm. Pusulan kirkko, Sale-vähittäistavarakauppa, paloasema sekä alakoulu. Pusulan vanha kunnantalo myytiin yksityishenkilölle vuonna 2007 ja on nykyisin asuinkäytössä. Taajaman laidalla sijaitsee Pusulanjärvi (myös Jäämäjärvi). == Lähteet == Luokka:Pusulan kylät
Jason Tunks

Jason Tunks (s. 7. toukokuuta 1975) on kanadalainen kiekonheittäjä, joka osallistui arvokilpailuihin vuosina 1996–2005. Tunks voitti Pan-Amerikan kisoissa kultaa vuonna 2003 ja saavutti pronssia vuonna 1999. Kansainyhteisön kisoissa hän saavutti hopeaa vuosina 2002 ja 2006 sekä pronssia vuonna 1998. Olympialaisissa Tunks sijoittui kuudenneksi Sydneyssä 2000 parhaalla arvokilpailutuloksellaan 65,80 sekä karsiutui loppukilpailusta Atlantassa 1996 ja Ateenassa 2004. Hän osallistui MM-kilpailuihin viidesti ja ylsi neljä kertaa loppukilpailuun; hän sijoittui kahdeksanneksi Helsingissä 2005, yhdeksänneksi Ateenassa 1997 ja Edmontonissa 2001 sekä 11:nneksi Pariisissa 2003. Tunks voitti kiekonheitossa Kanadan-mestaruuden 13 kertaa vuosina 1996–2005 ja 2007–2009. Kuulantyönnössä hän voitti Kanadan-mestaruuden vuonna 1997. Hänen kiekonheittoennätyksensä on toukokuussa 1998 Abilenessa, Texasissa heitetty Kanadan-ennätys 67,88. Hän ylitti 65 metrin rajan kymmenenä peräkkäisenä vuonna 1997–2006. Viimeisen kerran hän ylitti 60 metriä kesäkuussa 2011. Kuulantyönnössä Tunks ylitti 19 metrin rajan kerran työntämällä huhtikuussa 1997 Austinissa, Texasissa tuloksen 19,06. == Lähteet == Luokka:Kanadalaiset kiekonheittäjät Luokka:Kanadalaiset kuulantyöntäjät Luokka:Vuonna 1975 syntyneet Luokka:Elävät henkilöt
Sammatin kirkonkylä

Sammatin kirkonkylä (ruots. Sammatti kyrkby) on Lohjan kaupungissa sijaitseva taajama. Se oli vuoteen 2009 Sammatin kunnan keskustaajama. Kylällä sijaitsevat muun muassa ABC-kylmäasema, Sale-päivittäistavarakauppa sekä apteekki. Sammatin kirkko, joka sijaitsee kirkonkylällä, rakennettiin vuosina 1754–1755. == Lähteet == Luokka:Sammatti Luokka:Lohjan taajamat Luokka:Suomen kirkonkylät Luokka:Suomen entiset kuntakeskukset
Sarah Mitton

Sarah Mitton (s. 20. kesäkuuta 1996) on kanadalainen kuulantyöntäjä. Mitton voitti universiadeissa kuulantyönnön kultaa Napolissa 2019 tuloksella 18,31. Kaksi vuotta aiemmin Taipein universiadeissa hän sijoittui kymmenenneksi. Vuonna 2019 hän sijoittui Pan-Amerikan kisoissa kuudenneksi. Dohan MM- kilpailuissa 2019 ja Tokion olympialaisissa 2021 hän jäi karsintaan. Eugenen MM-kilpailuissa 2022 hän sijoittui neljänneksi tuloksella 19,77. Sisäratojen MM-kilpailuissa 2022 Mitton sijoittui seitsemänneksi tuloksella 19,02. Saman vuoden Kansainyhteisön kisoissa hän voitti kultaa tuloksella 19,03. Hän saavutti MM-hopeaa Budapestissa 2023 tuloksella 20,08. Myöhemmin samana vuonna hän voitti kultaa Santiagon Pan-Amerikan kisoissa tuloksella 19,19. Hän voitti sisäratojen maailmanmestaruuden Glasgow'ssa 2024 Pohjois-Amerikan halliennätyksellä 20,22. Vuoden 2021 lopulla Mittonin ennätys oli 18,89. Helmikuussa 2022 hän paransi halliennätyksekseen 19,16. Ulkoradoilla hän ylitti 19 metrin rajan toukokuussa 2022. Kesäkuussa 2022 Langleyssa hän voitti uransa toisen Kanadan-mestaruuden ennätystuloksellaan 20,33. Hän työnsi sisäratojen Kanadan ennätyksen 19,80 Windsorissa tammikuussa 2023. == Lähteet == Luokka:Kanadalaiset kuulantyöntäjät Luokka:Vuonna 1996 syntyneet Luokka:Elävät henkilöt
Karjalohjan kirkonkylä

Karjalohjan kirkonkylä () on Lohjan kaupungissa sijaitseva rakenteeltaan nauhamainen taajama. Vuoden 2013 alkuun saakka se oli Karjalohjan kunnan hallinnollinen keskus. Karjalohjan kirkonkylä sijaitsee Ahtialan, Ilmoniemen, Kourijoen, Lohjantaipaleen ja Pappilan kylien alueella. Kirkonkylässä sijaitsee muun muassa Karjalohjan kirjasto, Karjalohjan seurojentalo, Kylätalo Kehrä (ent. kunnantalo), nuorisotalo Katulamppu (ent. rukoushuone), Sale- päivittäistavarakauppa ja Seo-huoltoasema, jossa toimii myös kahvilaravintola Unkan baari. Taajamassa on myös aiemmin toiminut Siwa ja Keskon kauppa, mutta nämä lakkautettiin 2000-luvun alkupuolella Salen suosion vuoksi. Vuonna 1860 valmistunut Karjalohjan kirkko sijaitsee kirkonkylässä. Kivikirkko paloi salamaniskusta syyskuussa 1970, mutta se restauroitiin ulkoasultaan lähes alkuperäisen kaltaiseksi 1990-luvulla. Sen viereen rakennettiin vuonna 1977 Lasikirkko, joka muutettiin seurakuntataloksi kivikirkon restauroinnin jälkeen. Taajamassa sijaitsee myös kylpylähotelli Lohja Spa & Resort, toimi aikaisemmin muun muassa nimillä Lomakeskus Päiväkumpu ja Kylpylähotelli Päiväkumpu. Karjalohjan nykyinen koulu valmistui 1950-luvulla, ja sen vieressä sijaitsee liikuntahalli, luistinrata ja urheilukenttä. Karjalohjan kirjasto sijaitsee nykyisen koulun läheisyydessä rakennuksessa, jossa toimi aikaisemmin kansakoulu. == Lähteet == Luokka:Karjalohjan kylät Luokka:Lohjan taajamat Luokka:Suomen kirkonkylät Luokka:Suomen entiset kuntakeskukset
Fraunhoferin diffraktio

Fraunhoferin diffraktio on diffraktioon liittyvä matemaattinen malli, jota käytetään silloin, kun aaltorintaman kulkema matka esimerkiksi diffraktion aiheuttavaan aukkoon tai rakoon on suhteellisen pitkä. Näin Fraunhoferin diffraktio eroaa Fresnelin diffraktiosta, jota käytetään aaltorintaman kulkeman matkan ollessa lyhyt. Pidemmillä matkoilla aukkoon aaltorintaman kulkua ei voida esittää geometrisen optiikan keinoin. itse asiassa mitä pidempi tämä matka on, sitä enemmän aaltorintama poikkeaa geometrisistä kuvioista. Fraunhoferin diffraktiosta puhuttaessa aaltorintaman esitetään kulkevan tasoaaltoina. Tätä laskentamallia käytetään muun muassa silloin, kun käytetään Airyn levyä. Faunhoferin diffraktioon sovelletaan Huygensin periaatetta. Tähän laskentamalliin pätee myös periaate, että mitä pienempi aaltorintaman läpäisemä aukko on, sitä suurempi on diffraktioaallon leveys. Fraunhoferin diffraktiomallia voidaan soveltaa kun avaruutta katsotaan kaukoputkella. == Lähteet == Luokka:Diffraktio
Hiidensalmen silta

Hiidensalmen silta on Lohjan kaupungissa sijaitseva tiesilta, joka sijaitsee Hiidensalmen ja Roution kaupunginosien rajalla. == Historia == 1840-luvulta aina vuoteen 1882 Hiidensalmi ylitettiin lautalla. Lautturi oleskeli salmen Roution puoleisessa mökissä, joka on edelleen olemassa. Vuonna 1882 salmen yli rakennettiin ensimmäinen puusilta. Uusi silta tuli tarpeeseen, ja kivisilta valmistui vuonna 1925. Rakentamisen aikana sen vierestä kulki väliaikainen ponttoonisilta. Kolmas ja nykyinen silta valmistui vuonna 1967. Vuosina 1926–1997 Lohjan kunnan ja kauppalan, myöhemmin kaupungin raja kulki sillan keskeltä. Siltojen rakentamisesta on muistomerkki sillan kaupungin puoleisella osalla. == Lähteet == Luokka:Suomen tieliikennesillat Luokka:Lohjan rakennukset ja rakennelmat Luokka:Lohjan liikenne Luokka:Palkkisillat
Reetta Niemensivu

Reetta Niemensivu (s. 12. syyskuuta 1979 Parkano) on suomalainen kuvittaja ja sarjakuvataiteilija. Hän on kuvittanut lastenkirjoja ja julkaissut sarjakuva- albumeita. Niemensivu on koulutukseltaan graafinen suunnittelija ja opiskellut sarjakuvaa myös Taideteollisessa korkeakoulussa. Helsingin Sanomat valitsi hänen esikoisteoksensa Lempi ja rakkaus kuukauden läpimurroksi huhtikuussa 2010. Niemensivu oli yksi vuonna 2019 Sarjakuva-Finlandia-palkinnon saaneen Sisaret 1918 -teoksen tekijöistä. Hänen teoksensa Maalarisiskot oli ehdolla saman palkinnon saajaksi 2020. Vuonna 2022 Niemensivun kuvittama ja Saara Kekäläisen kirjoittama lastenkirja Valpuri ja vaarallinen aamupuuro valittiin lasten- ja nuortenkirjallisuuden Finlandia-ehdokkaaksi. ==Teoksia== ;Sarjakuva-albumit * * * * * * * * ;Kuvituksia * * * * * * * * * * ==Lähteet== ==Aiheesta muualla== * Reetta Niemensivu Kirjasampo.fi:ssä * Reetta Niemensivu Kuvittajat.fi-sivustolla Luokka:Suomalaiset kuvittajat Luokka:Suomalaiset sarjakuvantekijät Luokka:Vuonna 1979 syntyneet Luokka:Elävät henkilöt
Auriol Dongmo

Auriol Dongmo (s. 3. elokuuta 1990) on kamerunilaissyntyinen, Portugalia vuodesta 2020 edustanut kuulantyöntäjä. Hän on sisäratojen maailmanmestari vuodelta 2022. Dongmo edusti kesään 2017 saakka Kamerunia. Hän voitti kuulantyönnön Afrikan kisoissa vuosina 2011 ja 2015 sekä Afrikan- mestaruuskilpailuissa vuosina 2014 ja 2016 oltuaan jo vuonna 2012 pronssilla. Hän kilpaili myös kiekonheitossa ja sijoittui Afrikan kisoissa kahdesti viidenneksi sekä Afrikan-mestaruuskilpailuissa seitsemänneksi, kahdeksanneksi ja kymmenenneksi. Kansainyhteisön kisoissa 2014 hän sijoittui kuulantyönnössä seitsemänneksi. Rio de Janeiron olympialaisissa 2016 Dongmo sijoittui 12:nneksi tuloksella 16,99 työnnettyään karsinnassa tuloksen 17,92. Portugalin edustajana Dongmo voitti sisäratojen Euroopan-mestaruuskilpailuissa 2021 kultaa tuloksella 19,34. Hän sijoittui Tokion olympialaisissa 2021 neljänneksi tuloksella 19,57. Sisäratojen MM-kilpailuissa 2022 hän voitti kultaa tuloksella 20,43. Eugenen MM-kilpailuissa 2022 hän sijoittui viidenneksi tuloksella 19,62. Muutamaa viikkoa myöhemmin hän saavutti Münchenin EM- kilpailuissa hopeaa parhaalla ulkoratatuloksellaan 19,82. Hän voitti sisäratojen Euroopan-mestaruuden Istanbulissa 2023 tuloksella 19,76. Dongmon parhaat tulokset Kamerunin edustajana olivat kuulantyönnössä kesäkuussa 2017 tehty 18,37 ja kiekonheitossa 47,00 kesäkuulta 2016. Portugalin edustajana hän työnsi sisäratojen MM-kilpailuissa halliennätyksekseen 20,43 maaliskuussa 2022. Ulkoradoilla hänen ennätyksensä on Münhenin EM-kilpailuissa elokuussa 2022 työnnetty 19,82. Dongmon parhaat tulokset ovat myös Portugalin- ennätyksiä. == Lähteet == Luokka:Portugalilaiset kuulantyöntäjät Luokka:Kamerunilaiset kuulantyöntäjät Luokka:Kamerunilaiset kiekonheittäjät Luokka:Vuonna 1990 syntyneet Luokka:Elävät henkilöt
Song Jiayuan

Song Jiayuan (s. 15. syyskuuta 1997) on kiinalainen kuulantyöntäjä. Song saavutti kuulantyönnössä hopeaa alle 20-vuotiaiden maailmanmestaruuskilpailuissa 2016. Vuonna 2019 hän saavutti Aasian- mestaruuskilpailuissa pronssia ja sijoittui universiadeissa kahdeksanneksi. Dohan MM-kilpailuissa 2019 hän jäi karsintaan. Tokion olympialaisissa 2021 hän sijoittui viidenneksi työnnettyään karsinnassa tuloksen 19,23 ja loppukilpailussa 19,14. Eugenen MM-kilpailuissa 2022 hän sijoittui kuudenneksi tuloksella 19,57. Song voitti vuonna 2023 Aasian-mestaruuden ja sai hopeaa Aasian kisoissa. Lisäksi hän voitti kultaa universiadeissa ja sijoittui Budapestin MM-kilpailuissa 11:nneksi. Pariisin olympialaisissa 2024 hän saavutti pronssia tuloksella 19,32. Song ylitti 19 metrin rajan huhtikuussa 2021 ja 20 metrin rajan toukokuussa 2022. Ennätyksensä 20,38 hän teki kesäkuussa 2022. Sisäradoilla hänen ennätyksensä on maaliskuussa 2019 työnnetty 18,23. == Lähteet == Luokka:Kiinalaiset kuulantyöntäjät Luokka:Kiinalaiset olympiamitalistit Luokka:Vuonna 1997 syntyneet Luokka:Elävät henkilöt
New York Group

New York Group oli ukrainalaislähtöisten avantgardististen emigranttirunoilijoiden ryhmä, joka syntyi 1950-luvun puolivälissä. Ryhmän perustajajäseniä olivat Bohdan Boychuk, B. Pevnyi, Mariia Revakovych ja Yuriy Tarnawsky. Myöhemmin ryhmään liittyivät vielä kirjailijat ja taiteilijat Emma Andijevska, Zhenia Vasylkivska, Vira Vovk, Bohdan Rubchak, Roman Baboval, Liuboslav Hutsaliuk, Patrytsiia Kylyna, I. Heruliak ja Iurii Solovii. Ryhmä oli lähinnä ystävien muodostama ryhmä ilman erityistä ohjelmaa, mutta he vaalivat ukrainan kielen puhtautta ja pyrkivät etääntymään edellisen sukupolven voimakkaasta kansallismielisyydestä. Ryhmää ei ole virallisesti lakkautettu, mutta jäsenten hajotessa eri puolille sen julkaisutoiminta hiipui. Ryhmän vuosijulkaisun Novi poeziji päätoimittajat olivat koko sen ilmestymisajan 1959–1971 Bohdan Boychuk ja Yuriy Tarnawsky. ==Lähteet== Luokka:Amerikanukrainalaiset Luokka:Kirjailijaryhmät
Fresnelin diffraktio

Fresnelin diffraktio on diffraktioon sovellettu matemaattinen malli, jota käytetään silloin, kun aaltorintama on lähellä esimerkiksi diffraktion aiheuttavaa aukkoa. Tämä malli on yleisimmin käytetty laskentamalli Fraunhoferin diffraktion lisäksi. Kun aaltorintama kulkee lyhyen matkan aukkoon, diffraktoitunut aalto muodostuu aluksi kaareutuvaksi ja aaltorintama kapenee vähitellen. Fresnelin diffraktioon liittyvät Huygensin periaate ja Kirchhoffin malli. Fresnelin diffraktiota mallia käytettäessä aaltorintama esitetään kartion muotoisena litteässä ympäristössä ja aaltojen kulku esitetään suorana jatkumona. == Lähteet == Luokka:Diffraktio
Leyanis Pérez

Leyanis Pérez Hernández (s. 10. tammikuuta 2002) on kuubalainen yleisurheilija, jonka päälaji on kolmiloikka. Hän kilpailee myös pituushypyssä. Pérez sijoittui sisäratojen MM-kilpailuissa 2022 11:nneksi tuloksella 13,99. Hän voitti kaksi kuukautta myöhemmin kultaa Ibero-Amerikan mestaruuskilpailuissa tuloksella 14,58. Saman vuoden heinäkuussa hän sijoittui Eugenen MM-kilpailuissa neljänneksi ennätystuloksellaan 14,70. Vuoden 2023 Keski-Amerikan ja Karibian kisoissa hän saavutti hopeaa sekä pituushypyssä tuulituloksella 665 että kolmiloikassa ennätyksellään 14,98. Saman vuoden Budapestin MM-kilpailuissa hän saavutti kolmiloikassa pronssia tuloksella 14,96. Kauden päätteeksi hän voitti kultaa Santiagon Pan-Amerikan kisoissa tuloksella 14,75. Pérez saavutti Glasgow'n sisäratojen MM-kilpailuissa 2024 hopeaa kolmiloikassa tuloksella 14,90. Pérez ylitti kolmiloikassa 14 metrin rajan toukokuussa 2019. Kesäkuussa 2021 ylittyi 14,5 metriä tuloksella 14,53. Vuonna 2022 hän paransi arvokilpailuissa ennätystään toukokuussa 14,53:een ja heinäkuussa 14,70:een. Seuraavana vuonna hän hyppäsi San Salvadorissa ennätyksekseen 14,98. Pituushyppyennätyksensä 664 cm hän hyppäsi samoissa kilpailuissa. == Lähteet == Luokka:Kuubalaiset kolmiloikkaajat Luokka:Vuonna 2002 syntyneet Luokka:Elävät henkilöt
Gunnarla

Gunnarla on Lohjan 13. kaupunginosa. Se rajautuu Maksjoen, Ojamon, Ojamonkankaan ja Metsolan kaupunginosiin. Alueen rakennuskanta ja tiet on rakennettu pääasiassa 1990-luvulta lähtien. Kaupunginosan eteläosassa sijaitsee Tanhuhovin tanssilava ja kirpputori. == Lähteet == *Lohjan karttapalvelu (Gunnarla sijaitsee Lohjan keskustan eteläpuolella) ===Viitteet=== Luokka:Lohjan kaupunginosat
Libya (1969–2011)

Muammar Gaddafi nousi valtaan 1. syyskuuta 1969, kun hänen johtamansa joukko upseereja kaappasi vallasi kuningas Idrikseltä verettömässä vallankaappauksessa. Tämän jälkeen Gaddafi lakkautti monarkian ja perusti uuden valtion nimellä Libyan arabitasavalta, joka muutti nimeään useasti tämän jälkeen. == Libyan arabitasavalta (1969-1977) == Hallintonsa alkuvuosina Gaddafi karkotti ulkomaiset sotilaat maasta ja ohjasi suurimman osan öljytuloista oman valtion käyttöön. Hän myös karkotti siirtomaa-aikana maahan muuttaneita siirtolaisia. Gaddafi halusi yhdistää arabimaat sekä Afrikan. Uusi johtaja pyrki parantamaan kansan oloja. Hän esimerkiksi pyrki saamaan kaikille suunnatun opetuksen, ilmaisen terveydenhuollon sekä hyvän asunnon kaikille libyalaisille, joista suuri osa saatiinkin toteutettua. Hän liitti Libyan Egyptin ja Syyrian kanssa muodostettuun Arabitasavaltojen liittoon. Hänen kirjoittamansa poliittinen Vihreä kirja julkaistiin vuonna 1975. Arabitasavaltojen liitto hajosi vuonna 1977, minkä jälkeen Libyan sosialistinen kansan arabijamahiriya perustettiin. == Libyan suuri sosialistinen kansan arabijamahiriya (1977-2011) == Libyan nimeksi muutettiin Libyan sosialistinen kansan arabijamahiriya vuonna 1977. Maan nimeen lisättiin sana "suuri" vuonna 1986 sen jälkeen, kun Libya oli selvinnyt USA:n pommituksista. Gaddafi tuki pitkään terrorismia jakamalla rahaa kansainvälisten terroristiliikkeiden käyttöön. Syyskuun 11. terrori-iskujen jälkeen hän kuitenkin alkoi vastustamaan terrorismia länsivaltojen rinnalla. 2000-luvun alussa hän solmi useita suhteita Euroopan maiden kanssa. Vuonna 2011 arabimaissa alkoi mielenosoitusten aalto, joka tunnetaan nimellä arabikevät. Tällöin levottomuudet levisivät myös Libyaan. Gaddafi vastasi mielenilmaisuihin käyttämällä aseellista väkivaltaa. Tämän seurauksena Libyan sisällissota syttyi. Lopulta hänen joukkonsa alkoivat hävitä kapinallisia vastaan ja pääkaupunki Tripoli vallattiin 28. elokuuta 2011. Lopulta Gaddafi ja hänen lähipiirinsä ajettiin kotikaupunkiinsa Sirtiin, ja kapinalliset tappoivat hänet 20. lokakuuta 2011. == Liput ja vaakunat == Tiedosto:Flag of Libya (1969–1972).svg|Libyan lippu vuosina 1969-1972. Tiedosto:Flag of Libya (1972–1977).svg|Libyan lippu vuosina 1972-1977. Tiedosto:Naval Ensign of the Federation of Arab Republics.svg|Laivaston lippu vuosina 1972-1977. Tiedosto:Flag of Libya (1977–2011).svg|Libyan lippu vuosina 1977-2011. Tiedosto:Naval Ensign of Libya (1977–2011).svg|Laivaston lippu vuosina 1977-2011. Tiedosto:Coat of arms of Libya (1969–1972).svg|Libyan vaakuna vuosina 1969-1972. Tiedosto:Coat of arms of Libya (1972–1977).svg|Libyan vaakuna vuosina 1972-1977. Tiedosto:Coat of arms of Libya (1977–2011).svg|Libyan vaakuna vuosina 1977-2011. == Lähteet == Luokka:Libyan historia
Thea LaFond

Thea LaFond (s. 5. huhtikuuta 1994) on dominicalainen kolmiloikkaaja, olympiavoittaja ja sisäratojen maailmanmestari. Nuorempana hän kilpaili arvokilpailutasolla myös korkeushypyssä. LaFond sijoittui Kansainyhteisön kisoissa 2014 kolmiloikassa 11:nneksi. Vuonna 2015 hän sijoittui NACAC:n mestaruuskilpailuissa kuudenneksi sekä kolmiloikassa että korkeushypyssä. Samana vuonna hän oli Pan-Amerikan kisoissa kolmiloikassa kahdestoista ja korkeushypyssä kolmastoista. Hän jäi kolmiloikassa karsintaan Rio de Janeiron olympialaisissa 2016 ja Lontoon MM-kilpailuissa 2017. Vuonna 2018 hän sijoittui sisäratojen MM-kilpailuissa kolmiloikassa 17:nneksi sekä saavutti pronssia Kansainyhteisön kisoissa tuloksella 13,92 ja NACAC:n mestaruuskilpailuissa tuloksella 13,74. Pan-Amerikan kisoissa 2019 hän sijoittui kahdeksanneksi. LaFond selviytyi Tokion olympialaisissa 2021 loppukilpailuun hyppäämällä karsinnassa ennätystuloksensa 14,60 mutta jäi loppukilpailussa tulokseen 12,57 ja sijoittui 12:nneksi. Hän sijoittui sisäratojen MM-kilpailuissa 2022 neljänneksi tuloksella 14,53. Eugenen MM- kilpailuissa 2022 hän oli viides tuloksella 14,56. Saman vuoden Kansainyhteisön kisoissa hän saavutti hopeaa tuloksella 14,39. Lisäksi hän voitti NACAC:n mestaruuden tuloksella 14,49. Budapestin MM-kilpailujen 2023 karsinnassa hän hyppäsi Dominican ennätyksen 14,62, jota kohensi loppukilpailussa tulokseen 14,90 sijoittuen neljänneksi. Kauden päätteeksi hän saavutti pronssia Santiagon Pan-Amerikan kisoissa tuloksella 14,25. LaFond voitti sisäratojen maailmanmestaruuden Glasgow’ssa 2024 Dominican ennätystuloksella 15,01. Pariisin olympialaisissa 2024 hän toi Dominicalle sen ensimmäisen olympiamitalin voitettuaan olympiakultaa jälleen uudella Dominican ennätyksellä 15,02. LaFond ylitti kolmiloikassa 13 metrin rajan vuonna 2013, 14 metrin rajan vuonna 2017 ja 15 metrin rajan 2024. Hänen kolmiloikkaennätyksensä ulkoradoilla on Pariisin olympialaisissa hypätty 15,02 ja sisäradoilla Glasgow’n MM-kisatulos 15,01. Hänen ennätyksensä korkeushypyssä on 185 vuodelta 2015 ja pituushypyssä 664 vuodelta 2022. Näiden kolmen lajin lisäksi hän pitää Dominican ulkoratojen ennätystä hallussaan 100 metrin aitajuoksussa ajalla 14,03. Sisäradoilla hänellä on maansa ennätys näiden kolmen hyppylajin ja 60 metrin aitajuoksun lisäksi viisiottelussa. == Lähteet == Luokka:Dominicalaiset kolmiloikkaajat Luokka:Dominicalaiset korkeushyppääjät Luokka:Dominicalaiset olympiavoittajat Luokka:Vuonna 1994 syntyneet Luokka:Elävät henkilöt
Jukebox Junkie

Jukebox Junkie on Andy McCoyn studioalbumi. Se julkaistiin 5. elokuuta 2022. Albumin ensimmäisen single on ”Take Me I’m Yours”, joka on brittiläisen Squeeze-yhtyeen kappale vuodelta 1978. == Kappaleet == # # # # # # # # # # # # # # == Arvostelut == * Soundi: Levyarvio: Keskiössä biisit, ei niiden esittäjä – Andy McCoyn tyylitajuisella coverlevyllä vältetään ilmeisimpiä hittejä Viitattu 29.9.2022. == Lähteet == Luokka:Vuoden 2022 albumit Luokka:Andy McCoyn albumit Luokka:Cover-albumit
Oleg Taktarov

Oleg Taktarov on Venäjältä lähtöisin oleva uransa lopettanut UFC-ottelija ja elokuvanäyttelijä, joka kuuluu etniseltä taustaltaan suomensukuiseen kansaan, mareihin. Taktarov otteli UFC:ssä 1990-luvulla ja kuului maineikkaimpiin vapaaottelijoihin. Hän muun muassa voitti UFC 6 -turnauksen vuonna 1995. == Lähteet == Luokka:Amerikanvenäläiset Luokka:Ultimate Fighting Championship Luokka:Venäläiset judokat Luokka:Vuonna 1967 syntyneet Luokka:Elävät henkilöt
Maastojuoksun Suomen-mestaruuskilpailut 2000

Maastojuoksun Suomen-mestaruuskilpailut 2000 käytiin 13. toukokuuta Kemissä. == Mitalistit == Laji Kultaa Hopeaa Pronssia Miehet 4 km Marko Kotila, Toholammin Urheilijat, 12.13 Sami Valtonen, Turun Weikot, 12.18 Tuomo Lehtinen, Länsi-Uudenmaan Urheilijat, 12.19 Joukkueet Turun Weikot, 46 Sami Valtonen , 2 Jukka Savonheimo, 12 Tuomas Zacheus, 32 Turun Toverit, 46 Juha Hellstén, 4 Mika Maaskola, 9 Jermu Laine, 33 Lahden Ahkera, 49 Juha Nurminen, 11 Ville Hautala, 13 Antti Vasala, 25 Miehet 12 km Jussi Utriainen, Seinäjoen Urheilijat, 38.08 Santtu Mäkinen, Teivo Stayers, 38.31 Ville Hautala, Lahden Ahkera, 38.53 Joukkueet Teivo Stayers, 16 Santtu Mäkinen, 2 Heikki Laine, 6 Tuomo Keski-Ojala, 8 Turun Urheiluliitto, 25 Pasi Mattila, 5 Jussi Virtanen, 7 Jukka Kero, 13 Maarian Mahti, 48 Mikko Virta, 14 Esko Niinimäki, 15 Jari Jaakkola, 19 Naiset 6 km Annemari Sandell, Turun Weikot, 21.09 Marjo Venäläinen, Lahden Ahkera, 21,58 Maija Kukkohovi, Oulun Pyrintö, 22.00 Joukkueet Viipurin Urheilijat, 24 Marika Mikkola, 5 Mari Niskanen, 6 Päivi Luostarinen, 13 Oulun Pyrintö, 35 Maija Kukkohovi, 3 Jaana Ahonen, 10 Riitta Rättyä, 22 Lahden Ahkera, 41 Marjo Venäläinen, 2 Kaisa Lettojärvi, 11 Mari Rajala, 28 M22 6 km Mikael Talasjoki, Helsingin Kisa-Veikot, 19.09 Olli Rantamäki, Turun Urheiluliitto, 19.12 Kim Bergdahl, Gamlakarleby IF, 19.19 M19 6 km Jukka Keskisalo, Joensuun Kataja, 19.26 Aki Mustonen, Kaustisen Pohjan- Veikot, 19.40 Juuso Lehtinen, Kenttäurheilijat-58, 19.50 M17 4 km Matti Räsänen, Pyhäselän Urheilijat, 13.09 Hannu Lappi, Jäppilän Urheilijat, 13.15 Henri Kopsala, Toholammin Urheilijat, 13.21 N22 4 km Johanna Risku, Kankaanpään seudun Leisku, 14.31 Anette Björkgård, Gamlakarleby IF, 14.49 Pauliina Sormunen, Pyhäselän Urheilijat, 14.58 N19 4 km Minna Nummela, Kenttäurheilijat -58, 14.24 Tuula Laitinen, Vihdin Viesti, 14.27 Anni Tuimala, Äänekosken Urheilijat, 14.30 N17 4 km Riina Tolonen, Kenttäurheilijat -58, 14.06 Elina Lindgren, Oulun Pyrintö, 15.21 Satu Hellstén, Teivo Stayers, 15.26 ==Lähteet== Luokka:Maastojuoksun Suomen-mestaruuskilpailut Luokka:Vuoden 2000 yleisurheilu Luokka:Kemin urheilu
Natanael (nimi)

Natanael on heprealaisperäinen miehen etunimi, josta tunnetaan myös rinnakkaismuoto Nathanael. Nimen merkitys on ’Jumala on antanut’ tai ’Jumalan lahja’. Uudessa testamentissa Natanael on apostoli Bartolomeuksesta käytetty toinen nimi. Digi- ja väestötietoviraston mukaan Suomessa on heinäkuuhun 2022 mennessä tilastoitu noin 230 Natanael-nimistä ja noin 110 Nathanael-nimistä miestä. ==Nimipäivät== Nimiasut Natanael ja Nathanael ovat kumpikin olleet mukana Suomen almanakassa. Natanael-muotoa käytettiin vuosina 1792–1795, ja nimipäivä oli silloin 13. maaliskuuta. Nathanaelilla on ollut kolme nimipäivää: 10. toukokuuta (vuosina 1739, 1740, 1742, 1749), 22. toukokuuta (vuonna 1706) ja 24. lokakuuta (vuosina 1705–1706).Nivanka, Eino: Suomalaisen almanakan nimipäivät ja kiinteät juhlapäivät vuosina 1705–1955 – Kustaa Vilkuna, Eino Kaskimies, Gösta Hedström & Eino Nivanka (toim.) Suomen almanakan juhlakirja, s. 242\. Helsinki: Helsingin yliopisto & Weilin+Göös, 1957. Suomenruotsalaiseen almanakkaan Natanael-nimi sisältyi vuosina 1929–1949. Nimipäivä oli 13. syyskuuta.Blomqvist, Marianne: Förteckning över förnamnen i den finlandsvenska almanackan 1810–2000. – Ruotsissa Natanael viettää nimipäivää 22. joulukuuta. ==Tunnettuja Natanaeleja ja Nathanaeleja== *Natanael Berg (1879–1957), ruotsalainen säveltäjä *Natanael Beskow (1865–1953), ruotsalainen virsirunoilija *Natanael Broman (1887–1966), ruotsalainen säveltäjä ja pianisti *Nathanael Greene (1742–1786), yhdysvaltalainen sotilas *Nathanael Heidenstrauch (1738–1823), suomalainen kauppaneuvos *Nathanael Gerhard af Schultén (1750–1825), suomalainen professori ja senaattori *Nathanael af Schultén nuorempi (1794–1860), suomalainen professori ja kanslianeuvos *Nathanael West (1903–1940), yhdysvaltalainen kirjailija ==Lähteet== ==Aiheesta muualla== * Etunimien taivutus: Natanael (Kotimaisten kielten keskuksen verkkojulkaisu) Luokka:Etunimet
Keturah Orji

Keturah Orji (s. 5. maaliskuuta 1996) on yhdysvaltalainen kolmiloikkaaja ja pituushyppääjä. Orji saavutti alle 18-vuotiaiden maailmanmestaruuskilpailuissa 2013 hopeaa pituushypyssä ja pronssia kolmiloikassa. Yleisen sarjan arvokilpailuissa hän on kilpaillut pääasiassa kolmiloikkaajana. Olympialaisissa hän sijoittui neljänneksi Rio de Janeirossa 2016 tuloksella 14,71 ja seitsemänneksi Tokiossa 2021 tuloksella 14,59. Maailmanmestaruuskilpailuissa hän oli seitsemäs Dohassa 2019 tuloksella 14,46 ja kuudes Eugenessa 2022 tuloksella 14,49. Sisäratojen MM-kilpailuissa hän sijoittui neljänneksi vuonna 2016, viidenneksi vuonna 2018 ja seitsemänneksi vuonna 2022. Pan-Amerikan kisoissa 2019 hän saavutti pituushypyssä hopeaa tuloksella 666. Orji on voittanut Yhdysvaltain-mestaruuden kolmiloikassa ulkoradoilla vuosina 2016–2019 ja 2021–2022 sekä sisäradoilla vuosina 2019 ja 2022–2023. Hän on voittanut NCAA:n mestaruuden kolmiloikassa vuosina 2015–2018 ja pituushypyssä vuonna 2018. Orjin ennätys kolmiloikassa on huhtikuun 2021 lopulla syntynyt Yhdysvaltain-ennätys 14,92 ja pituushypyssä huhtikuun 2021 alussa tehty 685. Sisäradoilla hänen parhaat tuloksensa ovat kolmiloikassa 14,60 vuodelta 2020 ja pituushypyssä 672 vuodelta 2017. == Lähteet == Luokka:Yhdysvaltalaiset kolmiloikkaajat Luokka:Yhdysvaltalaiset pituushyppääjät Luokka:Vuonna 1996 syntyneet Luokka:Elävät henkilöt
Drâa

thumb|Drâajoki Agdzissa. Drâa (myös Dra) on joki Marokon eteläosassa. Sen pituus on noin 1 150 kilometriä ja valuma-alueen laajuus 15 100 neliökilometriä. Drâa saa alkunsa Korkean-Atlaksen etelärinteiltä ja laskee toisinaan Atlantin valtamereen. Sen virtaus on jatkuvaa vain yläjuoksulla. Vesi käytetään lähes kokonaan keinokasteluun. Drâan alueella on ollut tärkeä merkitys Marokon historiassa. Sen asukkaat ovat haratineja, berberejä ja arabeja. ==Lähteet== Luokka:Afrikan joet Luokka:Marokon maantiede Luokka:Atlanttiin laskevat vesistöt
Ralph Hills

Ralph Gorman Hills (19. tammikuuta 1902 Washington DC – 20. syyskuuta 1977 Baltimore) oli yhdysvaltalainen kuulantyöntäjä ja olympiamitalisti. Hän edusti maataan vuoden 1924 olympialaisissa Pariisissa ja saavutti olympiapronssia kuulantyönnössä. Ennätyksekseen Hills työnsi tuloksen 15,26 metriä vuonna 1925.Ralph Hills olympedia.org, viitattu 23.7.2022 == Lähteet == Luokka:Yhdysvaltalaiset kuulantyöntäjät Luokka:Yhdysvaltalaiset olympiamitalistit Luokka:Vuonna 1902 syntyneet Luokka:Vuonna 1977 kuolleet
Glenn Hartranft

Glenn Hartranft (3. joulukuuta 1901 Aberdeen – 12. elokuuta 1970 San Diego) oli yhdysvaltalainen kuulantyöntäjä ja kiekonheittäjä sekä olympiamitalisti. Hän edusti maataan vuoden 1924 olympialaisissa Pariisissa ja saavutti olympiahopeaa kuulantyönnössä. Samoissa kisoissa Hartranft kilpaili myös kiekonheitossa, sijoittuen kuudenneksi. Ennätyksikseen hän kuulassa työnsi tuloksen 15,53 metriä vuonna 1924 ja kiekossa heitti ennätystuloksensa 48,18 metriä vuonna 1924.Glenn Hartranft olympedia.org, viitattu 23.7.2022 == Lähteet == Luokka:Yhdysvaltalaiset kuulantyöntäjät Luokka:Yhdysvaltalaiset kiekonheittäjät Luokka:Yhdysvaltalaiset olympiamitalistit Luokka:Vuonna 1901 syntyneet Luokka:Vuonna 1970 kuolleet
Päivänpaistepolitiikka

Päivänpaistepolitiikka (kor. 햇볕정책) tarkoittaa Etelä-Korean ulkopolitiikkaa Pohjois-Koreaa kohtaan vuosina 1998–2008. Politiikka painotti rauhanomaista yhteistyötä pohjoisen kanssa, ja tätä kautta tavoitteli rauhallista yhdistymistä. Vuonna 2000 Etelä-Korean silloinen presidentti Kim Dae-jung sai Nobelin rauhanpalkinnon pyrkimyksistä parantaa suhteita Pohjois-Koreaan. Suhteiden parantaminen jatkui Roh Moo-hyunin presidenttikaudella vuoteen 2008. Lee Myung-bakin kausi merkitsi päivänpaistepolitiikan päättymistä. 2017-2022 Moon Jae-inin valtakaudella Etelä-Korea aloitti jälleen rauhanoimaisen lähestymistavan Pohjois-Koreaan, mikä aloitti päivönpaistepolitiikan elpymisen. Moon Jae-inin pyrkimys parantaa Koreoiden välisiä suhteita johti kolmeen Koreoiden väliseen huippukokoukseen vuoden aikana, mukaan lukien kaksi Panmunjomissa pidettyä huippukokousta. 2022 valittu presidentti Yoon Suk-yeol ei kannata päivänpaistepolitiikkaa ja on ottanut tiukemman suhtautumisen pohjoiseen. Esimerkkejä maiden välisestä yhteistyöstä kauden aikana olivat eteläkorealaisten mahdollisuudet vierailla Kumgang-vuorilla Pohjois-Koreassa (lopetettu 2008 kun pohjoiskorealaissotilaat ampuivat eteläkorealaisen turistinaisen) ja perheiden jälleentapaamiset ensimmäistä kertaa vuosikymmeniin. Toinen maiden välinen yhteistyö on Kaesongin teollisuusalue Pohjois-Koreassa, jonne eteläkorealaiset yritykset ovat pystyneet perustamaan tehtaita. == Lähteet == Luokka:Etelä-Korean politiikka
Jyrki Ponsiluoma

Jyrki Tapani Ponsiluoma (s. 5. joulukuuta 1966 Kurikka) on uransa lopettanut ruotsinsuomalainen Ruotsin maajoukkueen hiihtäjä, joka kilpaili Albertvillen olympiakisoissa vuonna 1992 ja sijoittui kahdeksanneksi 30 kilometrin kilpailussa. Hän on ampumahiihtäjä Martin Ponsiluoman isä. == Lähteet == Luokka:Ruotsalaiset maastohiihtäjät Luokka:Ruotsinsuomalaiset henkilöt Luokka:Vuonna 1966 syntyneet Luokka:Elävät henkilöt
Safina Saʼdullayeva

Safina Erkinovna Saʼdullayeva (s. 4. maaliskuuta 1998) on uzbekistanilainen korkeushyppääjä. Saʼdullayeva sijoittui korkeushypyssä neljänneksi sisäratojen Aasian-mestaruuskilpailuissa 2018, kuudenneksi Tokion olympialaisissa 2021, kuudenneksi sisäratojen maailmanmestaruuskilpailuissa 2022 ja viidenneksi ulkoratojen MM-kilpailuissa 2022. Saʼdullayevan korkeushyppyennätys on 196 cm, jonka hän ylitti ensimmäisen kerran toukokuussa 2021 maansa mestaruuskilpailuissa Taškentissa ja jota hän sivusi elokuussa 2021 Tokion olympialaisten loppukilpailussa ja heinäkuussa 2022 Eugenen MM-kilpailujen loppukilpailussa. == Lähteet == Luokka:Uzbekistanilaiset korkeushyppääjät Luokka:Vuonna 1998 syntyneet Luokka:Elävät henkilöt
Aarne Jordan

Aarne Jordan (4. maaliskuuta 1888 Rantasalmi – 24. toukokuuta 1941 Mikkeli) oli suomalainen rautakauppa-alan kauppias sekä yrittäjä ja yritysjohtaja, joka sai kauppaneuvoksen arvonimen. Jordanin vanhemmat olivat maanviljelijä Mikko Jordan ja Maria Vesalainen ja puoliso vuodesta 1911 Emma Leskinen. Jordan kävi kauppakoulun Viipurissa 1907 ja teki opintomatkat Skandinaviaan 1907 ja Ruotsiin 1910–1911. Hän oli kauppa-apulainen Juho Luumin liikkeessä Viipurissa 1904–1905, Seth Sohlberg -yhtiön palveluksessa 1907–1912 ja Mikkelin Rautakauppa Oy:n toimitusjohtaja vuodesta 1912 ja omistaja vuodesta 1922. Jordan oli myös Mikkelin Höyrylaiva -yhtiön perustajaosakas vuodesta 1917, Höyrylaiva Oy Tähden osakas vuodesta 1935 ja Suur-Savon Kustannus -yhtiön perustajaosakas. Hän oli Mikkelin kaupunginvaltuuston jäsen vuodesta 1915 ja kaupunginhallituksen jäsen 1929–1930 ja edelleen vuodesta 1933. Jordan toimi myös Kansallisen Edistyspuolueen Mikkelin piiritoimikunnan varapuheenjohtajana. Hänet tunnettiin lahjoittajana. Kauppaneuvoksen arvonimen Jordan sai 1938.Kuka kukin on 1934, s. 264. Viitattu 23.7.2022. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset kauppiaat Luokka:Mikkelin kaupunginvaltuutetut Luokka:Kansallisen Edistyspuolueen poliitikot Luokka:Suomalaiset lahjoittajat Luokka:Kauppaneuvokset Luokka:Vuonna 1888 syntyneet Luokka:Vuonna 1941 kuolleet
Karmen Bruus

Karmen Bruus (s. 24. tammikuuta 2005) on virolainen korkeushyppääjä. Bruus sijoittui korkeushypyssä tuloksella 175 cm seitsemänneksi alle 18-vuotiaiden Euroopan-mestaruuskilpailuissa heinäkuussa 2022 ja ylsi pari viikkoa myöhemmin samalle sijalle aikuisten maailmanmestaruuskilpailuissa Eugenessa Viron- ennätyksellä ja alle 18-vuotiaiden maailmanennätystä sivuavalla tuloksella 196 cm. Hän voitti samana kesänä alle 20-vuotiaiden maailmanmestaruuden Calissa tuloksella 195 cm. Münchenin EM-kilpailuissa hän karsiutui loppukilpailusta. Bruusin korkeushyppyennätys oli vielä vuoden 2021 päättyessä 180 cm. Maaliskuussa 2022 hän ylitti hallissa 191 cm voitettuaan sitä ennen jo Viron hallimestaruuden alle 18-vuotiaissa tuloksella 187 cm ja yleisessä sarjassa tuloksella 189 cm. Ulkona hän ylitti kesäkuussa 188 cm voittaessaan Viron- mestaruuden. Heinäkuussa hän ylitti Käärikussa ensi kerran ulkoradoilla 190 cm, paransi viikkoa myöhemmin Eugenen MM-kilpailujen karsinnassa ennätykseksi 193 cm ja hyppäsi kolme päivää karsinnan jälkeen MM-loppukilpailussa 196 cm. == Lähteet == Luokka:Virolaiset korkeushyppääjät Luokka:Vuonna 2005 syntyneet Luokka:Elävät henkilöt
Larry Poromaa

Larry Poromaa (s. 1963) on uransa lopettanut Ruotsista lähtöisin oleva maastohiihtäjä, joka on taustaltaan ruotsinsuomalainen. Parhaimmillaan Poromaa sijoittui maailmancupin kokonaistilastossa 12. sijalle, vuonna 1986. Hiihtouransa jälkeen Poromaa toimi pitkään Ruotsin hiihtomaajoukkueen suksihuollossa. Hän on toiminut myös Virossa Kristina Šmigunin suksiasiantuntijana. Larry Poromaan poika William Poromaa on myös maastohiihtäjä. == Lähteet == Luokka:Ruotsalaiset maastohiihtäjät Luokka:Ruotsinsuomalaiset henkilöt Luokka:Vuonna 1963 syntyneet Luokka:Elävät henkilöt
Kwangmyong

Kwangmyong () on pohjoiskorealainen intranet, joka avattiin Pohjois-Korean kansalle vuonna 2000. Vain tietyillä ihmisillä on pääsy maailmanlaajuiseen Internetiin, kun taas muu väestö saa käyttää valtion valvomaa kwangmyongia. Intranetin selailuun tarkoitettu selain on kopio Firefoxista. Kwangmyong on käytettävissä kaikista suurimmista kaupungeista ja yliopistoista, mutta maaseudulla sen käyttäminen on hyvin vähäistä. Kwangmyongissa on arviolta 5 000 verkkosivustoa. == Katso myös == * .kp * Internet Pohjois-Koreassa == Lähteet == Luokka:Internet Pohjois-Koreassa Luokka:Internet-sensuuri
Emil Pakkala

Emil Pakkala (26. joulukuuta 1867 Tornio – 16. tammikuuta 1952 Rauma) oli suomalainen yrittäjä ja yritysjohtaja, joka sai kauppaneuvoksen arvonimen. Pakkalan vanhemmat olivat tilanomistaja Johan Erik Pakkala ja Maria Katariina Lemke ja puoliso 1901–1936 Severiina Saarela. Pakkala oli sekä kultasepän opissa että nahkurimestari A. J. Westendin oppipoika Oulussa 1887–1890 ja mestarin kisällinä 1890. Hän kävi käsityöläiskoulun ja suoritti yksityisiä kauppa- ja kirjanpitokursseja sekä harjoitti opintoja Suomen Taideyhdistyksen piirustuskoulussa. Pakkala teki myös opintomatkoja useisiin eri maihin 1890-luvulla. Hänellä oli oma liike Helsingissä, mutta hän työskenteli myös eri nahkaliikkeiden palveluksessa ja oli Munkkisaaren nahkatehtaan työnjohtaja 1898–1901. Oma nahkatehdas Helsingissä Pakkalalla oli 1901–1913. Hän oli Nahkatehdas Oy Pakkala & Nikanderin perustajaosakas ja johtaja 1912–1915 ja Rauman Nahkatehdas Oy:n enemmistöosakas ja toimitusjohtaja vuodesta 1915. Pakkala oli mukana perustamassa Suomen Nahkatehtaitten Keskus Oy:tä ja kuului yhtiön johtokuntaan. Hän oli myös Suomen Valtamerentakainen Kauppa Oy:n hallintoneuvoston jäsenenä ja oli Tampereen kauppakamarin Rauman osaston puheenjohtajana. Tiilitehtaan Helsingin maalaiskunnan Tikkurilassa Pakkala omisti 1907–1910 ja maatilan Vihdissä 1917–1936. Pakkala oli Kansallisen Kokoomuksen perustajajäsen 1918. Hän sai kauppaneuvoksen arvonimen 1936.Kuka kukin on 1934, s. 493. Viitattu 23.7.2022.70-vuotias. Tehtailija Eemil Pakkala, Helsingin Sanomat, 24.12.1937, nro 347, s. 10, Kansalliskirjaston digitaaliset aineistot ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Suomalaiset maanviljelijät Luokka:Kauppaneuvokset Luokka:Vuonna 1867 syntyneet Luokka:Vuonna 1952 kuolleet
Anicka Newell

Anicka Newell (s. 5. elokuuta 1993) on kanadalainen seiväshyppääjä. Newell jäi Rio de Janeiron olympialaisissa 2016 karsintaan. Lontoon maailmanmestaruuskilpailuissa 2017 hän sijoittui loppukilpailussa 12:nneksi. Kansainyhteisön kisoissa 2018 hän sijoittui seitsemänneksi. Tokion olympialaisissa 2021 hän jäi loppukilpailussa ilman tulosta. Eugenen MM- kilpailuissa 2022 hän sijoittui yhdeksänneksi. Newellin ennätys ulkoradoilla on kesäkuussa 2017 hypätty 465 cm ja sisäradoilla 470 cm tammikuulta 2021. == Lähteet == Luokka:Kanadalaiset seiväshyppääjät Luokka:Vuonna 1993 syntyneet Luokka:Elävät henkilöt
Li Ling (seiväshyppääjä)

Li Ling (s. 6. heinäkuuta 1989) on kiinalainen seiväshyppääjä. Li on voittanut useita kultamitaleja Aasian-mestaruuskilpailuissa ja Aasian kisoissa. Vuonna 2015 hän voitti kultaa universiadeissa. Neljissä olympialaisissaan Li ei ole kertaakaan päässyt loppukilpailuun. Maailmanmestaruuskilpailuihin hän on osallistunut kuudesti ja päässyt neljä kertaa loppukilpailuun. Hän sijoittui 11:nneksi Moskovassa 2013, yhdeksänneksi Pekingissä 2015, 13:nneksi Dohassa 2019 ja kuudenneksi Eugenessa 2022. Lin ennätys ulkoradoilla on Shanghain timanttiliigan kilpailussa toukokuussa 2019 hypätty 472 cm ja sisäradoilla Dohassa sisäratojen Aasian-mestaruuskilpailuissa helmikuussa 2016 ylitetty 470 cm. Molemmat tulokset ovat Aasian-ennätyksiä. == Lähteet == Luokka:Kiinalaiset seiväshyppääjät Luokka:Vuonna 1989 syntyneet Luokka:Elävät henkilöt